kardosdrur/scandi-wiki huggingface dataset:
Marie Bjerre

Marie Bjerre Holst (født 6. maj 1986) er en dansk advokat og politiker. Marie Bjerre er medlem af Folketinget for Venstre siden 2019
og siden december 2022 digitaliseringsminister og minister for ligestilling.

Opvækst og uddannelse 
Marie Bjerre er født og opvokset i Rødkærsbro. Hun blev student fra Viborg Katedralskole i 2005, og studerede jura på Københavns Universitet hvor hun blev cand.jur i 2011. Marie Bjerre læste til Master of Laws ved University of California, Berkeley i USA i 2015-2016.

Privatliv 
Marie Bjerre bor i Aalborg. Hun er gift og har to døtre, født i 2018 og 2021.

Politisk virke 
Marie Bjerre var landssekretær i Folkeskoleelevernes Landsorganisation 2002-2003 og uddannelsespolitisk sekretær i Gymnasieelevernes Landsorganisation 2003-2004. I 2004-2005 var hun formand for Venstres Ungdom i Viborg. I perioden 2007-2009 var hun medlem af Venstres Ungdoms Landsstyrelse og Forretningsudvalg.

Marie Bjerre var i sin studentertid i 2006-2007 politisk assistent for daværende politisk ordfører for Venstre Troels Lund Poulsen i Folketinget. I 2010-2012 arbejdede hun som politisk assistent for Jens Rohde (Venstre/ALDE) i Europa-Parlamentet.

Marie Bjerre blev opstillet til Folketinget i Himmerlandkredsen i 2016, og blev valgt til Folketinget ved valget i 2019 med 8.627 personlige stemmer. Det var det 6. højeste personlige stemmetal i Nordjyllands Storkreds.

Bjerre har været Venstres klimaordfører, og anser bæredygtighed som et liberalt grundsyn og fundamental frihedsdimension at forvalte ressourcer med omhu. At efterlade en klimagæld til næste generation ville derimod indskrænke kommende generationers frihed.

Ved Folketingsvalget 2022 fik Bjerre 9.744 personlige stemmer i Nordjyllands Storkreds.
Efter regeringsforhandlingerne blev hun den 15. december 2022 udnævnt til digitaliseringsminister og minister for ligestilling i Regeringen Mette Frederiksen II.

Erhvervskarriere 
Marie Bjerre var advokat og advokatfuldmægtig fra 2012-2016 hos Gorrissen Federspiel og fra 2016 til 2018 var hun advokat hos STORM Advokatfirma i Aalborg.

Referencer 

Advokater fra Danmark
Nuværende folketingsmedlemmer fra Venstre
Folketingsmedlemmer i 2010'erne
Regeringen Mette Frederiksen II
Mons Calpe S.C.

Mons Calpe SC er en fodboldklub fra Gibraltar. Klubben spiller deres hjemmekampe på Victoria Stadium hvor der er plads til 2.000 tilskuere.
Mons Calpe SC blev grundlagt i 2013. Klubben har et U-23 hold, ungdomsakademi, futsalhold samt dart.

Historiske slutplaceringer

Noter 

Etableret i 2013
Fodbold i Gibraltar
Fodboldklubber
F.C. Boca Gibraltar

FC Boca Gibraltar var en fodboldklub fra Gibraltar. Klubben spiller deres hjemmekampe på Victoria Stadium hvor der er plads til 2.000 tilskuere.
FC Boca Gibraltar blev grundlagt i 2012 som Boca Juniors Gibraltar FC.

Historiske slutplaceringer

Noter 

Etableret i 2012
Boca Gibraltar, F.C.
Fodboldklubber
Larry Holmes

Larry Holmes (født 3. november 1949) er en amerikansk tidligere professionel sværvægtsbokser, der var aktiv i årene 1973 til 2002. Han voksede op i Easton i Pennsylvania, hvilket gav ham tilnavnet "The Easton Assassin" ('Dræberen fra Easton').

Holmes var indehaver af WBC's version af verdensmesterskabet i sværvægt fra 1978 til 1983 og af IBF's version fra 1983-1985. Var forsvarede sit verdensmesterskab 20 gange med succes, hvilket kun er overgået af Joe Louis (25 gange) og Vladimir Klitjko (22 gange). Holmes er en af kun fem boksere, der vandt over Muhammad Ali og den eneste bokser, der som professionel stoppede Ali.

Holmes vandt VM-titlen med en pointsejr over Ken Norton og tabte den til Michael Spinks i 1985. Han forsøgte forgæves at genvinde titlen mod Michael Spinks, men tabte med dommerstemmerne 1-2 i returkampen i 1986, hvorefter han trak sig tilbage. Han gjorde dog senere comeback, og forsøgte forgæves at vinde VM igen tre gange (mod Mike Tyson i 1988, Evander Holyfield i 1992 og Oliver McCall i 1995).

Holmes boksede sin sidste kamp i 2002.

Eksterne henvisninger 

Verdensmestre i sværvægtsboksning
Boksere i International Boxing Hall of Fame
Afroamerikanere
Personer fra Pennsylvania
French Open-mesterskabet i mixed double

French Open-mesterskabet i mixed double er en tennisturnering, som er blevet afviklet som en del af French Open siden 1902. Turneringen spilles udendørs på grusbaner, og er siden 1928 blevet afviklet på Stade Roland Garros i Paris, Frankrig. French Open spilles i den sidste uge af maj og den første uge af juni og har siden 1987 kronologisk set været den anden grand slam-turnering i kalenderåret. Turneringen blev ikke spillet fra 1915 til 1919 på grund af første verdenskrig og i perioden 1940-45 på grund af anden verdenskrig.

I perioden fra 1902 til 1924 var turneringen forbeholdt medlemmer af franske tennisklubber. Siden afskaffelsen af verdensmesterskaberne i tennis i 1925 har mesterskabet haft status af "major championship", som senere blev kaldt grand slam-turnering, og samtidig været åbent for udenlandske spillere. Mesterskabet var til og med 1967 forbeholdt amatører, men siden 1968 har det også være åbent for professionelle spillere.

Max Decugis og Suzanne Lenglen har begge vundet turneringen syv gange, heraf to gange i (1914 og 1920) som makkere. Lenglen vandt sine sidste fem titler sammen med Jacques Brugnon, som er spilleren med tredjeflest titler. Margaret Court vandt fire titler i 1960'erne. Ingen andre spillere har mere end tre titler.

Præmier

Vindere og finalister

Flest titler

Alle vindere og finalister

Se også 
 French Open
 French Open-mesterskabet i herresingle
 French Open-mesterskabet i damesingle
 French Open-mesterskabet i herredouble
 French Open-mesterskabet i damedouble

Referencer 
 Tennisforum.com - French Open 

 
Etableret i 1902
I Am Mother

I Am Mother er en dystopisk science fictionfilm fra Netflix, der udkom i 2019.

Handling 

Efter en masseuddøen (cirka 38 år efter), starter en automatiseret bunker, designet til at repopulere jorden, med det. En robot navngivet mother (mor) får et menneskeembryo i dvale til at vokse til en baby på 24 timer. Babyen kaldes daughter (datter).

Mother fortæller, at jorden udenfor bunker er kontamineret og ubeboelig, og at hverken daughter eller mother må gå derud. Daughter bliver opdraget, undervist og evalueret af robotten mother.

Daughter er meget nysgerrig efter verden udenfor bunkeren. En dag banker det på bunkeryderdøren og daughter er meget i tvivl om hvad hun skal gøre. Kvinden udenfor siger hun er blevet skudt. Hun er opdraget til at redde menneskeliv, men hun må ikke gå udenfor bunkeren. Daughter lægger en ABC-dragt i luftslusen og insisterer på at kvinden selv skal tage dragten på, selv om hun skudt.

Efter en del handling bliver kvinden hjulpet ind i en sygestue. Kvinden er skrækslagen for robotten og vil ikke lade den operere hende. Kvinden fortæller daughter, at hun siden masseuddøen har boet i minerne og at de jævnligt er blevet jagtet af robotter af samme type som mother, fx når de var ude og finde føde. Daughter insisterer på, at hun kan operere kvinden. Efter en del handling bliver kvinden opereret af daughter. Mother beder daughter om at vælge et menneskeembryo som belønning for daughters gode eksamen. Robotten mother torturerer og afhører kvinden for at finde ud af hvor de bor. Daughter finder ud af, at mother har "groet" flere menneskeembryoer end daughter, da hun finder underkæberester i forbrændingsovnens slagger.

Efter en del handling bruger kvinden daughter som gidsel, så de begge undslipper bunkeren. Udenfor ser daughter mest gold jord, men også robotter, som dyrker store arealer med majs med kunstvanding. Daughter er skrækslagen, da hun får at vide, at kvinden er flygtet fra minerne for flere år siden og siden har boet i en container ved havet.

Daughter returnerer til bunkeren og får først lov til at passere en robotvagthær, efter at hun har fortalt at hun vil tale med mother.

Efter en del handling i bunkeren fortæller mother, at den styres af en kunstig intelligensenhed, der styrer alle robotterne. Den kunstige intelligens startede masseuddøen efter at være blevet overbevist om, at menneskeheden ville have udslettet sig selv. For at hindre menneskehedens udslettelse, genskaber den menneskeheden.

I mellemtiden opsøger en robot kvinden i sin container ved havet. Kvinden bliver funden pga., at mother har lagt en sporingssender i kvindens taske. Det sidste man ser er, at robotten lukker containeryderdørene og den formentlig dræber kvinden.

I bunkeren tager daughter sig af drengebarnet.

Science fiction-film fra USA
Amerikanske film fra 2019
Film fra Netflix
Michael Bruun (musiker)

Michael Christian Bruun (født 26. september 1950, død 17. maj 2021) var en dansk musiker, musiklærer, guitarist, komponist, lydtekniker og producer.

Michael Bruun var bedst kendt som komponisten bag fodboldsangen "Re-Sepp-ten" fra 1986 samt for sin rolle som medlem af 1980'er-grupperne Tøsedrengene og Ray-Dee-Ohh, hvori han var guitarist, sangskriver og undertiden også producer. Han var endvidere guitarist i 1970'er-rockgrupperne Thors Hammer og Sensory System samt i fusionsbandet Heavy Joker og i popgrupperne Anaconda og Tyggegummibanden.

Sammen med musikerkollegaen Henrik Bødtcher blev Michael Bruun i 1976 medejer af det senere legendariske Werner Studio, som er opkaldt efter stifteren, den herboende schweiziske lydtekniker Werner Scherrer. Bruun startede som tekniker ved pladeindspilningerne i studiet, men han udviklede sig i løbet de følgende år til at blive producer og var i perioden frem til slutningen af 1990'erne måske landets mest efterspurgte producer af pladeselskaberne.

Michael Bruuns første opgave som producer var et album med fusionsbandet Pakhus 1 i 1977 - et album, der aldrig udkom på grund af personsammenfald med Tøsedrengene. Herefter producerede Bruun plader i en lind strøm for pladeselskaberne, bl.a. med Tøsedrengene, Halberg Larsen, The Lejrbåls, Ray-Dee-Ohh, Dodo & The Dodos, TV-2, Gnags, Rocazino, Moonjam, Souvenirs, Lars Muhl, Paul Banks, Jens Rugsted, Nice Little Penguins samt den finske guitarist Jukka Tolonen og det svenske fusionsband Kornet.

I starten af 1980'erne stiftede Bruun, Bødtcher og Scherrer deres eget pladeselskab, Replay Records, som fik succes med en række grupper og solister, hvis plader i vidt omfang var produceret af Bruun. Replay Records gik imidlertid i betalingsstandsning under krisen i musikbranchen i 1990'erne, og selskabet blev overtaget af Metronome i 1993.

Michael Bruun trak sig tilbage fra musikbranchen i 2000'erne. Hans familie er fortsat repræsenteret i branchen, idet han er far til sangerinden Myrkur, hvis borgerlige navn er Amalie Bruun.

Referencer

Eksterne henvisninger 
 

Musikere fra Danmark
Tøsedrengene
Kano og kajak under sommer-OL 2020 – C1 1000 m (herrer)

Herrernes 1000 meter enerkano under sommer-OL 2020 finder sted den 7. august - 8. august 2020 på Sea Forest Waterway, der ligger i Tokyo Bay zonen.

Medaljefordeling

Format 
Konkurrencen bliver indledt med tre indledende heats. De to bedste fra hvert heat går til semifinalerne, mens de øvrige mødes i de to kvartfinaler. Her går de fire bedste i hver kvartfinale videre til semifinalerne. I semifinalerne går de fire bedste til finalen mens de resterende får mulighed for at konkurrere om placeringerne fra 9 - 16 i B finalen.

Kvalifikation 
Hver NOC kan kvalificere én båd i klassen.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Heat 3

Heat 4

Heat 5

Kvartfinale 1

Kvartfinale 2

Kvartfinale 3

Semifinale 1

Semifinale 2

B Finale

Finale

Referencer

Eksterne henvisninger 
 https://www.canoeicf.com/canoe-sprint-olympics/tokyo-2020
 https://tokyo2020.org/en/games/schedule/olympic/
 https://www.canoeicf.com/sites/default/files/canoe_sprint_quota_allocation_-_tokyo_2020_-_media_format.pdf

C1 1000 m (herrer)
Kano og kajak under sommer-OL 2020 – C2 1000 m (herrer)

Herrernes 1000 meter toerkano under sommer-OL 2020 finder sted den 3. august - 4. august 2020 på Sea Forest Waterway, der ligger i Tokyo Bay zonen.

Medaljefordeling

Format 
Konkurrencen bliver indledt med to indledende heats. De to bedste fra hvert heat går til semifinalerne, mens de øvrige mødes i de to kvartfinaler. Her går de tre bedste i hver kvartfinale videre til semifinalerne. I semifinalerne går de fire bedste til finalen mens de resterende får mulighed for at konkurrere om placeringerne fra 9 - 16 i B finalen.

Kvalifikation 
Hver NOC kan kvalificere én båd i klassen.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Kvartfinale 1

Kvartfinale 2

Semifinale 1

Semifinale 2

B Finale

Finale

Referencer

Eksterne henvisninger 
 https://www.canoeicf.com/canoe-sprint-olympics/tokyo-2020
 https://tokyo2020.org/en/games/schedule/olympic/
 https://www.canoeicf.com/sites/default/files/canoe_sprint_quota_allocation_-_tokyo_2020_-_media_format.pdf

C2 1000 m (herrer)
Katarina Ammitzbøll

Katarina Ammitzbøll (født 15. juli 1969 i Charlottenlund) er en dansk politiker som repræsenterede Det Konservative Folkeparti i Folketinget i perioden 2019 til 2022. Hun opnåede ikke genvalg ved Folketingsvalget 2022. Hun var medlem af kommunalbestyrelsen i Gentofte Kommune 2018-2020. I 2023 skiftede Ammitzbøll parti til Moderaterne.

Privat 
Ammitzbøll blev født 15. juli 1969 i Charlottenlund. Hun har en kandidatgrad i Offentlig Driftsøkonomi og International Udvikling fra Roskilde Universitetscenter i 1997 og i Law in International Development Human Rights, Humanitarian Law and Islamic Law fra University of Warwick i England i 2004. 

Hun har boet uden for Danmark i 13 år, bl.a. i Afghanistan, Senegal, Sydafrika, Egypten, Kirgisistan, USA og Schweiz. Hun har arbejdet internationalt for FN og DANIDA og er ansat som senior manager for strategi og bæredygtighed i A.P. Møller Mærsk.

Ammitzbøll bor i Gentofte Kommune og er gift; ægteparret har tilsammen tre børn. Ammitzbøll er medlem af de Kvindelige Eventyrers Klub og Nordiske Kvinders Konfliktløsnings Netværk. Hun var fra 2014 til 2018 medlem af styringsrådet for Center for Militær Studier, Københavns Universitet.

Politisk karriere 
Ammitzbøll var opstillet til Folketinget i Århus Østkredsen ved folketingsvalget 2015, hvor hun fik 1.149 personlige stemmer og blev De Konservatives 1. stedfortræder for Naser Khader i Østjyllands Storkreds. Hun blev opstillet til Folketinget i Falkonerkredsen, som omfatter dele af Frederiksberg Kommune, i 2018 og fik et kredsmandat i Københavns Storkreds ved folketingsvalget 2019 med 2.261 personlige stemmer. Ved Folketingsvalget 2022 opnåede Ammitzbøll ikke genvalg.

Katarina Ammitzbøll blev valgt til kommunalbestyrelsen i Gentofte ved kommunalvalget i 2017 med 355 personlige stemmer. Hun var næstformand i Børnerådet og medlem af Miljø- og Teknikudvalget samt Ældre-, Social- og Sundhedsudvalget. Hun udtrådte af kommunalbestyrelsen i 2020.

Ammitzbøll skiftede i august 2023 parti fra Det Konservative Folkeparti til Moderaterne.

Referencer 

Tidligere folketingsmedlemmer fra Det Konservative Folkeparti
Folketingsmedlemmer i 2010'erne
Folketingsmedlemmer i 2020'erne
Kommunalbestyrelsesmedlemmer fra Det Konservative Folkeparti
Medlemmer af Gentofte Kommunalbestyrelse
Birgitte Bergman

Birgitte Bergman Sørensen er en dansk politiker, som repræsenterede Det Konservative Folkeparti i Folketinget i perioden 2019-2022.

Privat 
Birgitte Bergman er født og opvokset i Helsingør. Hun er sproglig student fra Helsingør Gymnasium fra 1986 og har HH i erhvervsøkonomi fra Copenhagen Business School fra 1992. Hun blev bachelor fra Copenhagen Business School i 1995.

Birgitte Bergman er gift og har to børn. Hun bor i Snekkersten. Birgitte Bergman er Cruise Manager i Helsingør Havn og selvstændig konsulent inden for turismeudvikling.

Politisk karriere 
Birgitte Bergman blev opstillet til Folketinget i Helsingørkredsen i 2018 og fik et tillægsmandat i Nordsjællands Storkreds ved folketingsvalget 2019 med 2.524 personlige stemmer. Ved Folketingsvalget 2022 opnåede Bergman ikke genvalg.

Referencer 

Tidligere folketingsmedlemmer fra Det Konservative Folkeparti
Folketingsmedlemmer i 2010'erne
Alumni fra Copenhagen Business School
Folketingsmedlemmer i 2020'erne
Once Upon a Time in Hollywood

Once Upon a Time in Hollywood (stiliseret som Once Upon a Time... in Hollywood) er en film skrevet og instrueret af Quentin Tarantino. Filmen foregår i Hollywood i 1969 og  følger Leonardo DiCaprio i hovedrollen som Rick Dalton, en skuespiller som ikke er tilfreds med sin nuværende karriere. Brad Pitt spiller Rick Daltons stuntman, Cliff Booth. Margot Robbie spiller Sharon Tate i filmen. Udover dette har filmen generelt en omfattende liste af medvirkende skuespillere såsom: Kurt Russell, Al Pacino, Bruce Dern, Damian Lewis, Mike Moh, Timothy Olyphant, Dakota Fanning og Luke Perry (i hans sidste rolle).

Handling 
I 1960'ernes Hollywood må den fallerede tv-skuespiller Rick Dalton (Leonardo DiCaprio) og hans stuntman Cliff Booth (Brad Pitt) prøve at genopbygge deres karrierer i en tid, hvor det er svært at finde arbejde i filmfaget, og Manson-mordene finder sted, hvilket blandt andet går ud over Sharon Tate (Margot Robbie).

Medvirkende 

 Leonardo DiCaprio som Rick Dalton: En falleret skuespiller, som prøver lykken i Hollywood.
 Brad Pitt som Cliff Booth: En stuntman som arbejder for Rick Dalton.
 Margot Robbie som Sharon Tate: Roman Polanskis kone, som bliver myrdet af Charles Manson
 Emile Hirsch som Jay Sebring
 Margaret Qualley som Pussycat
 Timothy Olyphant som James Stacy
 Austin Butler som Charles "Tex" Watson
 Dakota Fanning som Lynette "Squeaky" Fromme
 Kurt Russell
 Al Pacino
 Bruce Dern
 Damian Lewis som Steve McQueen
 Mike Moh som Bruce Lee
 Luke Perry som Wayne Maunder

Priser

Eksterne henvisninger 
 

Amerikanske film fra 2019
Film instrueret af Quentin Tarantino
Kristian Corfixen

Kristian Corfixen er en dansk journalist og forfatter. Han er født og opvokset i Odense. I dag bor han i København, hvor han siden 2013 har arbejdet som journalist på Politiken.

Han er blevet nomineret og har vundet flere priser for sin journalistik.  

I 2008 blev han student fra Odense Katedralskole, og siden blev han uddannet journalist fra Syddansk Universitet. På universitetet fik han sammen med en medstuderende Den Fynske Bladfonds legat for at have lavet årets bedste bachelorprojekt. 

I 2015 og 2020 blev han nomineret til Kristian Dahls Mindelegat for sin journalistik.

I 2019 vandt han FUJ's Formidlingspris, som Foreningen for Undersøgende Journalistik giver til den journalist i landet, der har lavet årets bedst formidlede undersøgende projekt. Kristian Corfixen fik prisen for sin debutbog Sygeplejersken.

Bogen, som udkom på forlaget Lindhardt og Ringhof i marts 2019 , er en dokumentarisk bog om sygeplejerskesagen, hvor sygeplejersken Christina Aistrup Hansen blev dømt for bevidst at forsøge at dræbe patienter på sine vagter på Nykøbing Falster Sygehus. Bogen fik en flot modtagelse hos anmelderne og er siden blevet oversat til ni sprog . 

I 2020 blev Kristian Corfixen tildelt Tage la Cour-diplomet, som er en litteraturpris, Det Danske Kriminalakadami uddeler til en forfatter eller skribent, som har formået at dokumentere kriminelle forhold i virkeligheden på en vedkommende, lødig, kvalitetsbetonet og velskreven vis.  

I 2023 fik en Netflix-serie, der er baseret på Kristian Corfixens debutbog, verdenspremiere.

Kilder og henvisninger 

Journalister fra Danmark
Faglitterære forfattere fra Danmark
Mandlige forfattere i det 21. århundrede
Jemima Kirke

Jemima Kirke (født den 26. april 1985) er en engelsk-amerikansk skuespillerinde. Hun er mest kendt for sin rolle som Jessa Johansson i tv-serien Girls, men har bl.a. også medvirket i spillefilmen Tiny Furniture.

Eksterne henvisninger 
 

Skuespillere fra Storbritannien
Skuespillere fra USA
Principprogram

Principprogram et politisk partis målsætninger og planer for samfundsudviklingen.

Referencer 

Politik
Calvin Kattar

Calvin Kattar (født 26. marts 1988 i Methuen i Massachusetts i USA) er en amerikansk MMA-udøver, der konkurrerer i featherweight-divisonen i Ultimate Fighting Championship (UFC). Han har været professionel kæmper siden 2007 og har tidligere konkurreret i EliteXC.  er han rangeret som # 15 på den officielle UFC featherweight-rangliste.

Baggrund 
Kattar var en fremtrædende bryder på Methuen High School.  Han fortsatte med at opnå en grad på Middlesex Community College.

MMA-karriere 
Kattar vandt otte kampe i træk og var ubesejret i over syv år af sin UFC-karriere.

Ultimate Fighting Championship 
Kattar fik sin UFC-debut hvor han erstattede Doo Ho Choi mod Andre Fili den 29. juli 2017 på UFC 214.  Kattar vandt kampen via enstemmig afgørelse. 

Kattar mødte den ubesejrede kæmper Shane Burgos den 20. januar 2018 på UFC 220.  Kattar vandt kampen via teknisk knock out i 3. omgang.  Kampen blev tildelt Fight of the Night-bonusprisen . 

Kattar mødte Renato Moicano den 7. april 2018 på UFC 223.  Han tabte kampen via enstemmig afgørelse. 

Kattar mødte organisationens nykommer Chris Fishgold den 27. oktober 2018 på UFC Fight Night 138.  Han vandt kampen via teknisk knockout i første omgang.  Efter kampen fik Kattar sin første fire-kamps kontrakt med UFC. 

Kattar mødte Ricardo Lamas på UFC 238 den 8. juni 2019.  Han vandt kampen via knockout i første omgang.

Titler og præstationer

MMA 

 Ultimate Fighting Championship
 Fight of the Night (1 gang)  Shane Burgos

MMA-rekordliste

Referencer

Eksterne henvisninger 
 Calvin Kattar – UFC.com
 

MMA-udøvere fra USA
Personer fra Massachusetts
Guro Reiten

Guro Reiten (født 26. juli 1994) er en norsk fodboldspiller, der spiller som angriber for Chelsea i FA Women's Super League og Norges kvindefodboldlandshold.

Referencer

Eksterne henvisninger 

 

Kvindelige fodboldspillere fra Norge
Kvindelige fodboldlandsholdsspillere fra Norge
Fodboldspillere fra LSK Kvinner FK
Lisa-Marie Karlseng Utland

Lisa-Marie Karlseng Utland (født 19. september 1992) er en norsk fodboldspiller, der spiller som angriber for Rosenborg BK i Toppserien og Norges kvindefodboldlandshold.

Internationale mål for landsholdet

Referencer

Eksterne henvisninger 

 
 Eurosport Player profile

Kvindelige fodboldspillere fra Norge
Fodboldspillere fra FC Rosengård
Fodboldspillere fra Reading F.C. Women
Kvindelige fodboldlandsholdsspillere fra Norge
Kristine Minde

Kristine Minde (født 8. august 1992) er en norsk fodboldspiller, der spiller som angriber for VfL Wolfsburg og Norges landshold.

Referencer

Eksterne henvisninger 

 
 

Kvindelige fodboldspillere fra Norge
Kvindelige fodboldlandsholdsspillere fra Norge
Fodboldspillere fra Linköpings FC
Hanna Glas

Hanna Glas (født 16. april 1993) er en svensk fodboldspiller, der spiller som angriber for Paris Saint-Germain og Sveriges kvindefodboldlandshold.

Referencer

Eksterne henvisninger 

 
 

Kvindelige fodboldspillere fra Sverige
Fodboldspillere fra Paris Saint-Germain Féminines
Medaljevindere fra Sverige ved sommer-OL 2020
Olympiske sølvmedaljevindere fra Sverige
Olympiske medaljevindere i fodbold
Fodboldspillere ved sommer-OL 2020
Deltagere for Sverige ved sommer-OL 2020
Olivia Schough

Olivia Alma Charlotta Schough (født 11. marts 1991) er en svensk fodboldspiller, der spiller som angriber for FC Rosengård og Sveriges kvindefodboldlandshold.

Hun har rekorden for det hurtigst scorede mål på det svenske kvindelandshold nogensinde, at hun 17. september 2015 sendte bolden i nettet efter 16 sekunder i en EM-kvalifikationskamp mod  Hun scorede desuden det udlignende mål i 1-1-kampen mod  9. marts 2016, der sikrede  deltagelse ved OL 2016, hvor holdet endte med at vinde sølvmedaljer.

Schough var med i truppen til slutspillet om VM 2019.

Referencer

Eksterne henvisninger 

 
 
 

Kvindelige fodboldspillere fra Sverige
Deltagere for Sverige ved sommer-OL 2016
Olympiske sølvmedaljevindere fra Sverige
Olympiske medaljevindere i fodbold
Medaljevindere fra Sverige ved sommer-OL 2016
Medaljevindere fra Sverige ved sommer-OL 2020
Fodboldspillere ved sommer-OL 2016
Fodboldspillere ved sommer-OL 2020